গঙ্গার জল বণ্টন
১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি সাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়।
প্যাঙ্গং হ্রদ
প্যাঙ্গং হ্রদ ভারত ও চীনের মধ্যেকার একটি বিতর্কিত অঞ্চল। এই হ্রদের ওপর দিয়ে প্রকৃত নিয়ন্ত্রণ রেখা গেছে। প্রকৃত নিয়ন্ত্রণ রেখার পূর্বদিকে ২০ কিলোমিটার পর্যন্ত এলাকা ভারত নিজের বলে দাবী করলেও চীনের অধিকারে রয়েছে। এই হ্রদের পূর্ব ও পশ্চিম প্রান্তের অধিকার নিয়ে কোন বিতর্ক নেই। এই হ্রদের মাঝামাঝি স্থানে উত্তর তীরে অবস্থিত খুর্নক দুর্গ ভারতের দাবী থাকা সত্ত্বেও ১৯৫২ খ্রিষ্টাব্দ থেকে চীনের অধিকৃত। ১৯৬২ খ্রিষ্টাব্দের ২০ অক্টোবর, ভারত-চীন যুদ্ধের সময় এই অঞ্চল চীনের সামরিক বাহিনী অধিকার করে নেয়।